**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL ŽEMĖS SKLYPO, ESANČIO skuodo g. 2, mosėdžio miestelyje, skuodo rajono savivaldybėje, dalių plano tvirtinimo, dalių nustatymo ir PERDAVIMO NAUDOTIS NEATLYGINTINAI**

2025 m. rugpjūčio 14 d. Nr. T10-185

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 8 straipsnio 3 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 12.3 papunkčiu, Valstybinės žemės perdavimo neatlygintinai naudotis taisyklėmis, patvirtintomis Lietuvos Respublikos Vyriausybės 1995 m. lapkričio 13 d. nutarimu Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“, Lietuvos Respublikos aplinkos ministro 2003 m. gegužės 19 d. įsakymo Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“ 1.4 papunkčiu, Statybos techninio reglamento STR 1.12.06:202 Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, 1 punktu ir priedo „Statinio gyvavimo trukmė priklausomai nuo statinio naudojimo paskirties ir statybos produktų, iš kurių jis pastatytas“ 9.1 ir 22.1 papunkčiais, Kitos paskirties valstybinės žemės sklypų, parduodamų ar išnuomojamų ne aukciono būdu administravimo metodikos, patvirtintos Lietuvos Respublikos aplinkos ministro 2024m. liepos 21 d. įsakymu Nr. D1-247 ,,Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“, 21 punktu, atsižvelgdama į Viešosios įstaigos Mosėdžio pirminės sveikatos priežiūros centro direktoriaus 2025 m. balandžio 29 d. prašymą, Skuodo rajono savivaldybės taryba nusprendžia:

1. Patvirtinti 0,3203 ha ploto valstybinės žemės sklypo (kadastro Nr. 7527/0006:420, unikalus Nr. 4400-5361-6025) Skuodo g. 2, Mosėdžio miestelyje, Skuodo rajono savivaldybėje, kiekvienam savarankiškai funkcionuojančiam statiniui eksploatuoti planą, parengtą valstybės įmonės Registrų centro matininko Ramūno Dužinskio M 1:500 (pridedama).

2. Nustatyti 1 punkte nurodyto žemės sklypo dalis, reikalingas pastato garažo, unikalus Nr. 7598-0005-2024, ir pastato ambulatorijos, unikalus Nr. 7598-0005-2013, bei joje esančių patalpų eksploatavimui:

2.1. pastatui garažui, unikalus Nr. 7598-0005-2024, 0,0245 ha dalis, žemės sklypo plane pažymėta indeksu B, bei 0,0151 ha bendrai naudojama žemės sklypo dalis, plane pažymėta indeksu C;

2.2. pastatui ambulatorijai, unikalus Nr. 7598-0005-2013, 0,1206 ha dalis, žemės sklypo plane pažymėta indeksu A, bei 0,1601 ha bendrai naudojama žemės sklypo dalis, plane pažymėta indeksu C:

2.2.1. 63,62 kv. m patalpai butui su 9,91 kv. m rūsiu, unikalus Nr. 7598-0005-2013:0002, 0,0098 ha dalis, žemės sklypo plane pažymėta indeksu A, bei 0,0130 ha bendrai naudojama žemės sklypo dalis, plane pažymėta indeksu C;

2.2.2. 62,81 kv. m patalpai butui su 16,69 kv. m rūsiu, unikalus Nr. 7598-0005-2013:0001, 0,0106 ha dalis, žemės sklypo plane pažymėta indeksu A, bei 0,0141 ha bendrai naudojama žemės sklypo dalis, plane pažymėta indeksu C;

2.2.3. 655,38 kv. m negyvenamajai patalpai ambulatorijai su vaistine, su rūsiu, unikalus Nr. 7598-0005-2013:0003,, 0,1002 ha dalis, žemės sklypo plane pažymėta indeksu A, bei 0,1330 ha bendrai naudojama žemės sklypo dalis, plane pažymėta indeksu C.

3. Perduoti Viešajai įstaigai Mosėdžio pirminės sveikatos priežiūros centrui viešųjų interesų tenkinimui, organizuojant ir teikiant specializuotą bei kvalifikuotą Įstaigos licencijoje nurodytą pirminę ambulatorinę asmens sveikatos priežiūrą, neatlygintinai naudotis žemės sklypo dalies, nurodytos 2.1 papunktyje, dalį, kurios plotas – 0,0297 ha, bei žemės sklypo dalis, nurodytas 2.2.2 ir 2.2.3 papunkčiuose, valstybinės žemės panaudos sutarties projekte, kuris yra neatsiejama šio sprendimo dalis, nurodytomis sąlygomis (pridedama):

4. Nustatyti, kad žemės sklypo dalys yra perduodamos neatlygintinai naudotis 10 metų laikotarpiui, patikėjimo teise bei nuosavybės teise valdomam turtui eksploatuoti.

5. Pavesti Skuodo rajono savivaldybės merui Stasiui Gutautui pasirašyti sprendimo 3 punkte nurodytų žemės sklypo dalių panaudotos sutartį ir visus kitus dokumentus, susijusius su šiuo pavedimu.

6. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868