Skuodo rajono savivaldybės tarybos

2025 m. rugpjūčio d. sprendimo Nr. T9-

priedas

**VALSTYBINĖS ŽEMĖS PANAUDOS SUTARTIS**

2025 m. d. Nr.(4.1.8.) R5-

Skuodas

Lietuvos valstybė, atstovaujama Skuodo rajono savivaldybės mero Stasio Gutauto, veikiančio pagal Skuodo rajono savivaldybės tarybos 2025 m. rugpjūčio d. sprendimą Nr. T9-..., toliau vadinama panaudos davėju, ir Viešoji įstaiga Mosėdžio pirminės sveikatos priežiūros centras, kodas 190906722, buveinės adresas: Skuodo g. 2, Mosėdis, Skuodo r. savivaldybė, atstovaujama direktoriaus Viliaus Luko, veikiančio pagal Viešosios įstaigos Mosėdžio pirminės sveikatos priežiūros centro įstatus, toliau vadinama panaudos gavėju, sudarė šią sutartį:

1. Panaudos davėjas perduoda neatlygintinai naudotis, o panaudos gavėjas priima 0,3203 ha ploto žemės sklypo, kadastro Nr. 7527/0006:420, unikalus Nr. 4400-5361-6025, Skuodo g. 2, Mosėdžio miestelyje, Skuodo r. savivaldybėje, dalį, sudarančią 0,2876 ha, pagrindinė žemės naudojimo paskirtis – kita, naudojimo būdas – visuomeninės paskirties teritorijos.

2. Perduodamas žemės sklypas reikalingas viešųjų interesų tenkinimui organizuojant ir teikiant specializuotą bei kvalifikuotą įstaigos licencijoje nurodytą pirminę ambulatorinę asmens sveikatos priežiūrą.

3. Žemės sklypo dalis perduodama neatlygintinai naudotis 10 metų laikotarpiui skaičiuojant nuo šios sutarties sudarymo dienos.

4. Perduodamame neatlygintinai naudotis žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimosi sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, taip pat pastatų ir (ar) įrenginių naudojimo sąlygos pasibaigus žemės sklypo panaudos terminui: Lietuvos Respublikos įstatymų nustatyta tvarka.

5. Disponavimo iš žemės sklypo gautomis pajamomis ir jame išauginta produkcija sąlygos – nėra.

6. Žemės naudojimo apribojimai, servitutai: kelio servitutas – teisė važiuoti transporto priemonėmis, naudotis pėsčiųjų taku, varyti galvijus (tarnaujantis daiktas)-0,029 ha.

7. Trečiųjų asmenų teisės į perduodamą neatlygintinai naudotis žemės sklypo dalį – panaudos gavėjas perduodamo neatlygintinai naudotis žemės sklypo negali perduoti naudotis tretiesiems asmenims.

8. Žemės sklypo dalies (0,2876 ha) vertė – 1877 Eur (vienas tūkstantis aštuoni šimtai septyniasdešimt septyni eurai).

9. Kiti su neatlygintinai perduodamo žemės sklypo naudojimu ir grąžinimu, pasibaigus panaudos sutarčiai, susiję panaudos davėjo ir panaudos gavėjo įsipareigojimai:

9.1. jeigu žemės sklype esantys statiniai ar jų dalis ar (ir) patikėjimo ar kitos teisės į juos yra perleidžiami tretiesiems asmenims, su statinių ar jų dalių naudotojais dėl teisės naudoti valstybinę žemę sprendžiama teisės aktų nustatyta tvarka;

9.2. pasibaigus arba nutraukus panaudos sutartį, panaudos gavėjas savo lėšomis išregistruoja valstybinės žemės panaudos sutartį iš Nekilnojamojo turto registro.

10. Panaudos gavėjo išlaidų žemės ūkio paskirties žemei pagerinti atlyginimas – nėra.

11. Panaudos davėjui priklausantys melioracijos įrenginiai, keliai, tiltai, kiti inžineriniai įrenginiai remontuojami panaudos gavėjo lėšomis.

12. Šalys įsipareigoja laikytis žemės sklypui pagal Lietuvos Respublikos specialiųjų žemės naudojimo sąlygų įstatymą nustatytų specialiųjų žemės naudojimo sąlygų, kurios įregistruotos Nekilnojamojo turto registre.

13. Šalys už žemės panaudos sutarties pažeidimus atsako Lietuvos Respublikos civilinio kodekso nustatyta tvarka.

14. Sutartis panaudos davėjo reikalavimu nutraukiama prieš terminą, jeigu panaudos gavėjas naudojasi žemės sklypu ne pagal sutartyje nurodytas sąlygas, perduoda žemės sklypą naudotis trečiajam asmeniui, nebeatlieka funkcijų, kurioms buvo perduotas neatlygintinai naudotis valstybinės žemės sklypas, jeigu pagal parengtą naują arba pakeistą ir nustatyta tvarka patvirtintą teritorijų planavimo dokumentą ar žemės valdos projektą šis žemės sklypas paimamas visuomenės poreikiams, taip pat jeigu parduodami valstybei ar savivaldybei nuosavybės teise priklausantys statiniai pagal disponavimą valstybės ir savivaldybės turtu reglamentuojančius teisės aktus, jeigu panaudos gavėjas savo lėšomis per 3 mėnesius nuo sutarties sudarymo dienos neįregistravo sutarties Nekilnojamojo turto registre arba panaudos davėjo reikalavimu nepašalino sutarties sąlygų pažeidimo. Sutartis gali būti nutraukiama ir kitais Lietuvos Respublikos civilinio kodekso, kitų Lietuvos Respublikos įstatymų nustatytais atvejais.

15. Panaudos gavėjas turi teisę nutraukti panaudos sutartį, apie tai įspėjęs kitą šalį ne vėliau kaip prieš vieną mėnesį.

16. Sutarties pakeitimai ir papildymai galioja, jeigu jie sudaryti raštu ir nustatytąja tvarka pasirašyti abiejų šalių.

17. Prie šios sutarties pridedamas perduodamo neatlygintinai naudotis žemės sklypo planas M 1:500 ir žemės sklypo dalių, reikalingų savarankiškai funkcionuojančiam statiniui ar įrenginiui eksploatuoti, planas M 1:500, kaip neatskiriamos sudedamosios šios sutarties dalys.

18. Panaudos sutartį panaudos gavėjas savo lėšomis per 3 mėnesius nuo sutarties sudarymo dienos įregistruoja Nekilnojamojo turto registre.

19. Ginčai dėl šios sutarties sprendžiami Lietuvos Respublikos įstatymų nustatyta tvarka.

20. Ši sutartis įsigalioja nuo jos pasirašymo momento.

21. Sutartis pasirašoma kvalifikuotais elektroniniais parašais. Pasirašomas 1 (vienas) sutarties egzempliorius, juo Šalys pasidalina elektroninėmis priemonėmis.

|  |  |
| --- | --- |
| Panaudos davėjas  Panaudos gavėjas | Stasys Gutautas  Vilius Lukas |