**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. BIRŽELIO 30 D. SPRENDIMO NR. T9-145 „DĖL SKUODO RAJONO SAVIVALDYBĖS NARKOTIKŲ KONTROLĖS KOMISIJOS SUDARYMO“ PAKEITIMO**

2025 m. rugsėjo 15 d. Nr. T10-192

Skuodas

**1. Parengto sprendimo projekto tikslas ir uždaviniai.**

Atsižvelgiant į Skuodo rajono savivaldybės tarybos nario, Skuodo rajono savivaldybės narkotikų kontrolės komisijos (toliau – Komisija), patvirtintos Skuodo rajono savivaldybės tarybos 2023 m. birželio 30 d. sprendimu Nr. T9-145 „Dėl Skuodo rajono savivaldybės narkotikų kontrolės komisijos sudarymo“, pirmininko Kazio Viršilo pateiktą 2025 m. rugsėjo 11 d. pareiškimą, keičiamas Skuodo rajono savivaldybės narkotikų kontrolės komisijos pirmininkas. Į Komisijos pirmininko pareigas siūlomas Skuodo rajono savivaldybės tarybos narys Tomas Matutis, kuris buvo Komisijos narys, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Klaipėdos apskrities vaiko teisių apsaugos skyriaus Skuodo rajone atstovas. Tomas Matutis atitinka Skuodo rajono savivaldybės narkotikų kontrolės komisijos nuostatų, patvirtintų Skuodo rajono savivaldybės tarybos 2025 m. kovo 27 d. sprendimu Nr. T9-90 „Dėl Skuodo rajono savivaldybės narkotikų kontrolės komisijos nuostatų patvirtinimo“, Komisijos pirmininkui iškeltus reikalavimus – turi aukštąjį išsilavinimą ir administracinio darbo stažą. Taip pat ši kandidatūra atitinka LR vietos savivaldos įstatymo 11 straipsnio 2 dalies reikalavimą, kad savivaldybės tarybos komitetų ir komisijų pirmininkais būtų skiriami tik nepriekaištingos reputacijos, kaip ji apibrėžiama šiame įstatyme, savivaldybės tarybos nariai. Tarybos narys, pretenduojantis tapti savivaldybės tarybos sudaromo komiteto ar komisijos pirmininku, privalo užpildyti LR vidaus reikalų ministro patvirtintos formos deklaraciją, joje pateikdamas duomenis dėl jo atitikties nepriekaištingos reputacijos reikalavimams.

Užpildyta deklaracija pridedama prie šio sprendimo projekto ir bus skelbiama viešai Savivaldybės interneto svetainėje tol, kol Savivaldybės tarybos narys eis šias pareigas.

Komisijos sudėtyje dar atliekami ir šie pakeitimai:

kadangi Daiva Gedrimė nebedirba Skuodo rajono savivaldybės administracijos sveikatos reikalų koordinatore, Administracijos direktorės Levutės Staniuvienės siūlymu Komisijos pirmininko pavaduotoja siūloma Zita Lenkienė, Skuodo rajono savivaldybės administracijos tarpinstitucinio bendradarbiavimo koordinatorė (vyriausioji specialistė), Daivą Gedrimę, Strateginio planavimo ir projektų valdymo skyriaus vyriausiąją specialistę, paliekant Komisijos nare;

vietoje Komisijos nario Tomo Matučio, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Klaipėdos apskrities vaiko teisių apsaugos skyriaus Skuodo rajone vyriausiojo specialisto, teikiama Asta Daukantaitė, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Klaipėdos apskrities vaiko teisių apsaugos skyriaus Skuodo rajone vyriausioji specialistė;

tikslinamos Komisijos narės Ingridos Momkienės netiksliai nurodytos pareigos – Skuodo Pranciškaus Žadeikio gimnazijos socialinė pedagogė.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 4 punktas, Skuodo rajono savivaldybės tarybos 2025 m. kovo 27 d. sprendimu Nr. T9-90 „Dėl Skuodo rajono savivaldybės narkotikų kontrolės komisijos nuostatų patvirtinimo“ patvirtinti Skuodo rajono savivaldybės narkotikų kontrolės komisijos nuostatai.

**3. Laukiami rezultatai.**

Paskirtas naujas Komisijos pirmininkas, pirmininko pavaduotoja ir nariai.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės tarybos posėdžių sekretorė Dalia Sadauskienė.