**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL 2026 METŲ PASKELBIMO BRONIAUS JONUŠO METAIS SKUODO RAJONO SAVIVALDYBĖJE**

2025 m. rugsėjo 15 d. Nr. T10-194

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – 2026 metus paskelbti Broniaus Jonušo metais Skuodo rajono savivaldybėje. Bronius Jonušas ([1899](https://lt.wikipedia.org/wiki/1899)–[1976](https://lt.wikipedia.org/wiki/1976) m.) – [kapelmeisteris](https://lt.wikipedia.org/wiki/Kapelmeisteris), orkestrų ir chorų dirigentas, pedagogas, kompozitorius, Ylakių krašto iškili asmenybė. Geriausiai jis atpažįstamas, kaip Lietuvos maršų karalius, be kurio maršo neįsivaizduojama nė viena valstybinė šventė. 2026 metais sukanka 100 metų nuo pirmojo lietuviško maršo ,,Kur bakūžė samanota“ sukūrimo bei bus minimos 50-ies metų mirties metinės.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 13 punktas, Valstybinių jubiliejų ir kitų sukakčių minėjimo koncepcijos, patvirtintos Lietuvos Respublikos kultūros ministro 2018 m. vasario 1 d. įsakymu Nr. ĮV-164 „Dėl Valstybinių jubiliejų ir kitų sukakčių minėjimo koncepcijos tvirtinimo“, 15 punktas.

**3. Laukiami rezultatai.**

Priėmus sprendimą, Skuodo rajono savivaldybės kultūros ir meno taryboje bus diskutuojama dėl veiksmų plano parengimo ir įgyvendinimo Broniaus Jonušo metams paminėti.

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės

**5. Sprendimo projekto autorius ir (ar) autorių grupė.**

Rengėjas – Skuodo rajono savivaldybės administracijos Kultūros ir turizmo skyriaus vedėjas Gintas Andriekus.