**SKUODO rajono savivaldybės taryba**

**SPRENDIMAS**

**DĖL 2026 METŲ PASKELBIMO BRONIAUS JONUŠO METAIS SKUODO RAJONO SAVIVALDYBĖJE**

2025 m. rugsėjo 15 d. Nr. T10-194

Skuodas

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 15 straipsnio 4 punktu, Valstybinių jubiliejų ir kitų sukakčių minėjimo koncepcijos, patvirtintos Lietuvos Respublikos kultūros ministro 2018 m. vasario 1 d. įsakymu Nr. ĮV-164 „Dėl Valstybinių jubiliejų ir kitų sukakčių minėjimo koncepcijos tvirtinimo“, 15 punktu ir atsižvelgdama į Skuodo rajono kultūros centro 2025 m. liepos 29 d. raštą Nr. D2-106 „Dėl 2026 metų paskelbimo kapelmeisterio, orkestrų ir chorų dirigento, pedagogo, kompozitoriaus, pirmojo lietuviško maršo kūrėjo Broniaus Jonušo metais“ bei į Skuodo rajono savivaldybės kultūros ir meno tarybos 2025 m. rugpjūčio 4 d. posėdžio protokolą Nr. A3-142, Skuodo rajono savivaldybės taryba nusprendžia:

1. Paskelbti 2026 metus Broniaus Jonušo metais Skuodo rajono savivaldybėje.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Gintas Andriekus, tel. 0 686 58 675