**SKUODO rajono savivaldybės taryba**

**SPRENDIMAS**

**DĖL SKUODO MENO MOKYKLOS NUOSTATŲ** **PATVIRTINIMO**

2025 m. rugsėjo 16 d. Nr. T10-198

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, bei atsižvelgdama į Skuodo rajono savivaldybės mero 2025 m. rugsėjo 10 d. teikimą Nr. R2-2302 „Dėl Skuodo meno mokyklos nuostatų pateikimo“, Skuodo rajono savivaldybės taryba nusprendžia:

1. Patvirtinti Skuodo meno mokyklos nuostatus (pridedama).

2. Įpareigoti Skuodo meno mokyklos direktorių Tadą Jonaitį per 30 dienų nuo šio sprendimo 1 punkte nurodyto teisės akto paskelbimo Teisės aktų registre (toliau –TAR) dienos pateikti Juridinių asmenų registro tvarkytojui teisės akto identifikacinį kodą TAR ir atlikti kitus su šiuo pavedimu susijusius veiksmus.

3. Pripažinti netekusiu galios Skuodo rajono savivaldybės tarybos 2018 m. gruodžio 20 d. sprendimą Nr. T9-225 „Dėl naujos redakcijos Skuodo meno mokyklos nuostatų patvirtinimo“֧.

|  |  |
| --- | --- |
| Savivaldybės meras |  |

Aušra Budrikienė, tel. (0 440) 73 917