**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL NENAUDOJAMŲ, APLEISTŲ KITOS PASKIRTIES ŽEMĖS SKLYPŲ SKUODO RAJONO SAVIVALDYBĖJE nustatymo tvarkos aprašo PATVIRTINIMO**

2025 m. rugsėjo 16 d. Nr. T10-202

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – patvirtinti Nenaudojamų, apleistų kitos paskirties žemės sklypų Skuodo rajono savivaldybėje nustatymo tvarkos aprašą, kuris padėtų efektyviau tvarkytis su Nenaudojamais, apleistais, neprižiūrimais žemės sklypais, taip pat nustatyti fizinių ir juridinių asmenų nenaudojamus, apleistus nuosavybės teise valdomus ir iš valstybės nuomojamus (suteiktus naudotis) žemės sklypus.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 28 punktas nurodo savivaldybės tarybos kompetenciją, tai yra taisyklių, už kurių pažeidimą atsiranda administracinė atsakomybė, ir kitų taisyklių tvirtinimas, 4 punktas nurodo, jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Lietuvos Respublikos žemės įstatymo 21 straipsnyje nurodytos Žemės savininkų ir kitų naudotojų pareigas.

Lietuvos Respublikos žemės mokesčio įstatymo 6 straipsnio 3 dalies 3 punktas nurodo, kad už žemės sklypo naudojimą arba nenaudojimą Savivaldybės taryba gali nustatyti diferencijuotus mokesčio tarifus.

Žemės mokesčio administravimo taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2006 m. birželio 9 d. įsakymu Nr. VA-55, 44.3 papunktyje nurodyta, kad savivaldybės žemės mokesčio tarifus gali nustatyti ne tik pagal žemės sklypo naudojimo paskirtį ar naudojimo būdą, bet ir žemės sklypo naudojimą arba nenaudojimą (nenaudojimas – tai žemės netvarkymas taip, jog ji būtų tinkama naudoti pagal nustatytą pagrindinę žemės naudojimo paskirtį, arba visiškas jos nenaudojimas).

**3. Laukiami rezultatai.**

Priimtas sprendimas padės nustatyti fizinių ir juridinių asmenų nenaudojamus, apleistus nuosavybės teise valdomus ir iš valstybės nuomojamus (suteiktus naudotis) žemės sklypus, bus įvertinami savininkų veiksmai dėl žemės sklypų naudojimo, priežiūros. Sprendimas padės užtikrinti, kad Skuodo rajono savivaldybės teritorijoje būtų mažesnis neprižiūrėtų sklypų skaičius, bei į savivaldybės biudžetą bus pervestas didesnis žemės ir žemės nuomos mokestis.

**4. Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Rengėjai: Statybos, investicijų ir turto valdymo skyriaus vedėjas Vygintas Pitrėnas, Statybos, investicijų ir turto valdymo skyriaus vyriausioji specialistė Jolanta Juškienė.