**SKUODO rajono savivaldybės taryba**

**SPRENDIMAS**

**DĖL MAKSIMALAUS BENDROJO NAUDOJIMO OBJEKTŲ ADMINISTRAVIMO TARIFO APSKAIČIAVIMO TVARKOS APRAŠO PATVIRTINIMO**

2025 m. rugsėjo 16 d. Nr. T10-203

Skuodas

Vadovaudamasi Lietuvos Respublikos civilinio kodekso 4.84 straipsnio 9 dalimi, Lietuvos Respublikos vietos savivaldos įstatymo 15 straipsnio 2 dalies 29 punktu, Daugiabučio namo bendrojo naudojimo objektų administravimo nuostatų, patvirtintų Lietuvos Respublikos Vyriausybės 2001 m. gegužės 23 d. nutarimu Nr. 603 „Dėl Daugiabučio namo bendrojo naudojimo objektų administravimo nuostatų patvirtinimo“, 8.1 papunkčiu ir atsižvelgdama į UAB „Skuodo šiluma“ 2025 m. liepos 4 d. raštą Nr. R1-213 „Dėl daugiabučio namo bendrojo naudojimo objektų administravimo tarifo“ ir Aurelijos Petrauskienės 2025 m liepos 1 d. raštą „Dėl bendrojo naudojimo objektų administravimo tarifo padidinimo“, Skuodo rajono savivaldybės taryba nusprendžia:

1. Patvirtinti Maksimalaus bendrojo naudojimo objektų administravimo tarifo apskaičiavimo tvarkos aprašą (pridedama).

2. Pripažinti netekusiu galios Skuodo rajono savivaldybės tarybos 2016 m. lapkričio 24 d. sprendimą Nr. T9-189 „Dėl Skuodo rajono savivaldybės daugiabučių gyvenamųjų namų maksimalaus bendrojo naudojimo objektų administravimo tarifo apskaičiavimo tvarkos aprašo patvirtinimo“.

3. Nustatyti, kad šis sprendimas įsigalioja 2025 m. spalio 1 d.

|  |  |
| --- | --- |
| Savivaldybės meras |  |

Simona Karečkaitė, tel. ( 0 440) 45 570