**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2025 M. GEGUŽĖS 29 D. SPRENDIMO NR. T9-132 „DĖL SKUODO RAJONO SAVIVALDYBĖS IKIMOKYKLINIO IR BENDROJO UGDYMO MOKYKLŲ IKIMOKYKLINIO, PRIEŠMOKYKLINIO UGDYMO GRUPIŲ, KLASIŲ SKAIČIAUS IR MOKINIŲ SKAIČIAUS JOSE 2025–2026 MOKSLO METAIS NUSTATYMO“ PAKEITIMO**

2025 m. rugsėjo 17 d. Nr. T10-205

Skuodas

**1. Parengto sprendimo projekto tikslas ir uždaviniai.**

Parengto sprendimo projekto tikslas – pagal naujai mokyklų pateiktus duomenis, pakeisti Skuodo rajono savivaldybės ikimokyklinio ir bendrojo ugdymo mokyklų ikimokyklinio, priešmokyklinio ugdymo grupių, klasių skaičių ir mokinių skaičių jose 2025–2026 mokslo metais, nustatytą Skuodo rajono savivaldybės tarybos 2025 m. gegužės 29 d. sprendimu Nr. T9-132 „Dėl Skuodo rajono savivaldybės ikimokyklinio ir bendrojo ugdymo mokyklų ikimokyklinio, priešmokyklinio ugdymo grupių, klasių skaičiaus ir mokinių skaičiaus jose 2025–2026 mokslo metais nustatymo“ (2025 m. rugpjūčio 28 d. sprendimu Nr. T9-177 patvirtinta nauja redakcija)

Po rugpjūčio 28 d., kai buvo nustatyti grupių, klasių komplektai ir mokinių skaičius jose, Skuodo P. Žadeikio gimnazija gavo naujų prašymų dėl išbraukimo iš mokinių sąrašų. Sumažėjus P. Žadeikio gimnazijos IV gimnazinėje klasėje mokinių skaičiui, sumažėja ir komplektų skaičius. Vietoj buvusių 3 komplektų lieka 2 komplektai po 30 mokinių viename komplekte.

Mokinių skaičius klasėse pagal galiojančius teisės aktus: pradiniame ugdyme mažiausias mokinių skaičius klasėje 8, didžiausias 24, pagrindiniame ugdyme – 8–30, III–IV gimnazinėse klasėse ugdyme minimalus poreikis yra 21 mokinys, tačiau savivaldybei prisidedant 50 procentų ugdymo poreikiams įgyvendinti reikalingų lėšų, galima formuoti gimnazinę klasę nuo 12 mokinių. Viduriniame ugdyme mokinių skaičius klasėje yra nuo 12 iki 30 mokinių. Mažesnės arba didesnės klasės nei nurodoma teisės aktuose negali būti formuojamos.

**2. Siūlomos teisinio reguliavimo nuostatos.**

Priėmimo į Skuodo rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklas mokytis pagal priešmokyklinio ugdymo programą tvarkos aprašas, patvirtintas Skuodo rajono savivaldybės tarybos 2025 m. vasario 27 d. sprendimu Nr. T9-34 „Dėl Priėmimo į Skuodo rajono savivaldybės bendrojo ugdymo mokyklas mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklas mokytis pagal priešmokyklinio ugdymo programą tvarkos aprašo patvirtinimo“, nustato, kad kiekvienais kalendoriniais metais Skuodo rajono savivaldybės taryba iki gegužės 31 d. nustato mokykloms (atskirai jų skyriams) didžiausią mokinių skaičių kiekvienos klasės sraute ir klasių skaičių kiekviename sraute; mokinių, ugdomų pagal priešmokyklinio ugdymo programą, skaičių ir didžiausią priešmokyklinio ugdymo grupių skaičių. Jei sudaro jungtines klases, tai nustato, iš kokių klasių sudaroma jungtinė klasė, ir nurodo kiekvienos klasės mokinių skaičių. Iki rugpjūčio 31 d. mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių patikslina. Iki mokslo metų pradžios gali kisti mokinių skaičius. Jei pasikeitimai lemia grupių, klasių komplektų skaičiaus pokytį, šis sprendimas yra keičiamas rugsėjo mėnesio Taryboje.

Klasių komplektų skaičius mokykloms nustatomas vadovaujantis Mokyklų, vykdančių formaliojo švietimo programas, tinklo kūrimo taisyklių(2011 m. birželio 29 d. Lietuvos Respublikos Vyriausybės nutarimas Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“) 2 priede „Klasių, jungtinių klasių bendrosiose bendrojo ugdymo mokyklose, profesinio mokymo įstaigose sudarymo kriterijų kiekybinės reikšmės“ ir 3 priede „Klasių, jungtinių klasių specialiųjų ugdymosi poreikių turintiems mokiniams sudarymo bendrojo ugdymo mokyklose kriterijų kiekybinės reikšmės“ nustatytais kriterijais, Mokymo lėšų apskaičiavimo, paskirstymo ir panaudojimo tvarkos apraše (2018 m. liepos 11 d. Lietuvos Respublikos Vyriausybės nutarimas Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“) nurodytais reikalavimais.

**3.Laukiami rezultatai.**

Nustatytas Skuodo rajono savivaldybės ikimokyklinio ir bendrojo ugdymo mokyklų ikimokyklinio, priešmokyklinio ugdymo grupių, klasių skaičius ir mokinių skaičius jose 2025–2026 mokslo metais atitiks teisės aktų reikalavimus.

**4.Lėšų poreikis ir šaltiniai.**

Mokyklų ugdymo planams įgyvendinti skirtos mokymo lėšos ir savivaldybės biudžeto lėšos.

**5.Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos Švietimo ir sporto skyriaus vedėja Daiva Jonušienė.