**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025 METŲ BIUDŽETO PAKEITIMO**

2025 m. rugsėjo 17 d. Nr. T10-206

Skuodas

**1. Parengto sprendimo projekto tikslas ir uždaviniai.**

Atsižvelgiant į patikslintas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2025 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2025–2027 metų biudžeto patvirtinimo įstatymo 4 straipsnio 4 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2025 m. rugpjūčio 20 d. įsakymu Nr. V-121 „Dėl Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos direktoriaus 2024 m. gruodžio 30 d. įsakymo Nr. V-261 „Dėl Lietuvos Respublikos valstybės biudžeto lėšų akredituotai socialinei reabilitacijai asmens su negalia bendruomenėje organizuoti, teikti ir administruoti 2025 metais savivaldybių administracijoms“ pakeitimo“ Skuodo rajono savivaldybės administracijai valstybės biudžeto lėšos sumažintos 149 Eur.

Skuodo rajono savivaldybės administracijai įgyvendinant projektą „Mosėdžio miestelio bendruomeninės infrastruktūros atnaujinimas“ Nr.08.2.1.-CPVA-R-908-31- 0007 Centrinė projektų valdymo agentūra buvo pripažinusi netinkamomis finansuoti 30 990 Eur išlaidas. Po teismo sprendimo Centrinė projektų valdymo agentūra patikslino išvadas dėl pažeidimų Nr.IT04 ir Nr.IT05 ir savivaldybei grąžino neteisingai netinkamomis pripažintas projekto įgyvendinimo lėšas. Savivaldybės biudžeto pajamų ir asignavimų planas didinamas 30 990 Eur. Šios lėšos bus grąžintos į savivaldybės biudžetą.

Skuodo rajono savivaldybės administracija planuoja papildomai surinkti lėšų už patalpų nuomą – 5 410 Eur.

Iš mokymo lėšų rezervo valstybinių ir mokyklinių brandos egzaminų vykdymo išlaidoms paskirstoma 5 424 Eur, iš jų:

1. Skuodo Bartuvos progimnazijai – 1 450 Eur.
2. Skuodo Pranciškaus Žadeikio gimnazijai – 2 715 Eur.
3. Skuodo rajono Mosėdžio gimnazijai – 1 259 Eur.

Iš nepaskirstytų lėšų rezervo (sąmata S00.271) paskirstoma 14 865, iš jų:

1. Ylakių gimnazijai – 11 033 Eur sporto salei remontuoti.

2. Mosėdžio gimnazijai – 3 832 Eur nenumatytiems remonto darbams vykdant Tūkstantmečio mokyklos projektą.

Nepaskirstytų lėšų rezervo likutis sąmatoje Nr. S00.271 – 54 413 Eur.

Taip pat tikslinami asignavimai pagal asignavimų valdytojų prašymus (prašymai pridedami).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **36 251 Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.