**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL ILGALAIKIO MATERIALIOJO NEKILNOJAMOJO TURTO, ESANČIO SKUODO R. SAV., SKUODO SEN., DIDŽIŲJŲ RŪŠUPIŲ K., MOKYKLOS G. 6, PERDAVIMO VALDYTI PATIKĖJIMO TEISE SKUODO MUZIEJUI**

2025 m. rugsėjo 17 d. Nr. T10-207

Skuodas

**1. Parengto sprendimo projekto tikslas ir uždaviniai.**

Atsižvelgiant į Muziejaus direktorės 2025 m. rugsėjo 2 d. prašymą Nr. R2-43 „Dėl patalpų perdavimo patikėjimo teise Skuodo muziejui“, siekiama perduoti vykdyti Muziejaus veiklai – muziejinių vertybių saugykloms įrengti, sukurti saugojimui pritaikytas erdves, tinkamai muziejinių vertybių apsaugai užtikrinti – 147,78 kv. m ploto patalpas pastate – mokykloje, unikalus Nr. 7598-7009-5011, perduodamų patalpų indeksai: 2-6, 2-11, 2-12, 2-13 (su bendro naudojimo patalpomis 1-1, 1-2, 1-4, 1-5, 2-2, 2-7, 2-8, 2-9, 2-10), esančias Skuodo r. sav., Skuodo sen., Didžiųjų Rūšupių k., Mokyklos g. 6.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 19 punktas, 63 straipsnis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 2 punktas, 12 straipsnio 1 ir 2 dalys, Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo, patvirtinto Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“, 6.1, 8.1 papunkčiai ir 7 punktas.

**3. Laukiami rezultatai.**

Perduotas Skuodo muziejui ilgalaikis materialusis nekilnojamasis turtas.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti – apie 17 000 Eur savivaldybės biudžeto lėšų (pridedami Muziejaus pateikti preliminarūs duomenys (sąmata, pasiūlymai).

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.