**SKUODO RAJONO SAVIVALDYBĖS TARYBA**

**SPRENDIMAS**

**DĖL TRŪKSTAMŲ SPECIALISTŲ PAREIGYBIŲ SĄRAŠO PATVIRTINIMO**

2025 m. rugsėjo 17 d. Nr. T10-208

Skuodas

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Skuodo rajono savivaldybės tarybos 2025 m. rugpjūčio 28 d. sprendimu Nr. T9-167 „Dėl Trūkstamų specialistų pritraukimo į Skuodo rajono savivaldybę tvarkos aprašo patvirtinimo“ patvirtinto Trūkstamų specialistų pritraukimo į Skuodo rajono savivaldybę tvarkos aprašo 10 punktu bei atsižvelgdama į Skuodo rajono Mosėdžio gimnazijos direktoriaus 2025 m. rugsėjo 9 d. raštą Nr. MD2-127, Skuodo rajono Ylakių gimnazijos direktoriaus 2025 m. rugsėjo 11 d. raštą Nr. YR2-2025/91, Skuodo rajono savivaldybės administracijos 2025 m. rugsėjo 17 d. raštą Nr. R2-2391 bei į 2025 m. rugsėjo 17 d. Trūkstamų specialistų pritraukimo į Skuodo rajono savivaldybę komisijos protokolą Nr. A3-168, Skuodo rajono savivaldybės taryba nusprendžia:

1. Patvirtinti Trūkstamų specialistų pareigybių sąrašą:

1.1. Skuodo rajono Mosėdžio gimnazijos psichologas.

1.2. Skuodo rajono Ylakių gimnazijos psichologas.

1.3. Skuodo rajono savivaldybės administracijos Statybos, investicijų ir turto valdymo skyriaus savivaldybės vyriausiasis inžinierius (vyriausiasis specialistas).

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

[Renata](mailto:Renata) Girdenė, tel. +370 672 12 827